Havnearbejderne nedlagde arbejdet onsdag i utilfredshed med, at overenskomstforhandlingerne var gået i stå. - Nu har arbejderne fået et signal om, at der er bevægelse i forhandlingerne. Det skal have en chance, og derfor er de gået i arbejde igen, siger tillidsmand Michael Gregersen til DR Nordjylland. De 80 havnearbejdere mødes mandag morgen for at vurdere, om forhandlingerne har rykket sig nok, eller om de igen skal nedlægge arbejdet.

Opsummering:
De 80 havnearbejdere hos Arctic Container Operation på havnen i Aalborg har genoptaget arbejdet her til morgen, oplyser DR Nordjylland.